وزارتِ تعلیم
مرکزی وزیر تعلیم نے متحدہ ضلع تعلیمی اطلاعاتی نظام پلس  20۔2019 سے متعلق رپورٹ جاری کی
رپورٹ سے اسکولی تعلیم ، شاگرد استاد تناسب ، لڑکیوں کے داخلے کی تمام سطحوں پر جی ای آر میں بہتری ظاہر ہوتی ہے
نئی دہلی، یکم جولائی 2021، مرکزی وزیر تعلیم جناب رمیش پوکھریال نشنک نے آج بھارت میں اسکولی تعلیم کے لئے متحدہ ضلع تعلیمی اطلاعاتی نظام پلس  20۔2019 سے متعلق رپورٹ جاری کی۔
یو ڈی آئی ایس ای پلس رپورٹ 20۔2019 کے مطابق اسکولی تعلیم کی تمام سطحوں پر مجموعی داخلے کے تناسب میں 19۔2018 کے مقابلے میں 20۔2019 میں بہتری آئی ہے۔ شاگرد استاد تناسب  میں اسکولی تعلیم کی تمام سطحوں پر بہتری آئی ہے۔
رپورٹ کے مطابق 20۔2019 میں پرائمری سے ہائر سیکنڈری تک لڑکیوں کے داخلے 12.08 کروڑ سے زیادہ ہوئے 19۔2018 کے مقابلے میں 14.08 لاکھ کا یہ ایک قابل قدر اضافہ ہے۔ 13۔2012 اور 20۔2019 کے دوران سیکنڈری اور ہائر سیکنڈری دونوں سطحو پر صنفی مساوات کے اشاریئے  میں بہتری آئی ہے۔
یو ڈی آئی ایس ای پلس رپورٹ سے گزشتہ سال کے مقابلے میں 20۔2019 میں کام کرنے والی بجلی کے کنکشن، کام کرنے والے کمپیوٹروں، انٹرنیٹ سہولت والے اسکولوں کی تعداد میں واضح اضافہ ظاہر ہوتا ہے۔
ہاتھ دھونے کی سہولت والے اسکولوں کی تعداد میں بھی کافی اضافہ ہوا ہے۔سال 20۔2019 میں بھارت میں 90 فیصد سے زیادہ اسکولوں میں ہاتھ دھونے کی سہولت تھی۔ جبکہ 13۔2012 میں یہ تعداد محض 36.3 فیصد تھی۔
سال 19۔2018 میں اسکولوں سے آن لائن ڈاٹا فراہم کرانے کا یو ڈی آئی ایس ای پلس سسٹم تیار کیا گیا تھا جس کا مقصد کاغذ پر دستی طور پر اعداد و شمار کے اندراج اور بعد میں بلاک یا ضلعی سطح پر اس کی فیڈنگ، جو کہ 13۔2012 سے یو ڈی آئی ایس ای ڈاٹا کلیکشن سسٹم کا طریقہ تھا، سے متعلق مسائل پر قابو پانا تھا۔ موجودہ پبلی کیشن سال 20۔2019 کے لئے یو ڈی آئی ایس ای پلس ڈاٹا سےے متعلق ہے۔
متحدہ ضلع تعلیمی اطلاعاتی نظام پلس  20۔2019 سے متعلق رپورٹ کی جھلکیاں:
- سال 20۔2019 میں پری پرائمری سے لیکر ہائر سیکنڈری تک اسکولی تعلیم میں طلبا کی کل تعداد 26.45 کروڑ کو پار کرگئی۔ یہ تعداد 19۔2018 کے مقابلے میں 42.3 لاکھ زیادہ ہے۔
- سال 20۔2019 میں مجموعی داخلے کے تناسب میں اسکولی تعلیم کی ہر سطح پر 19۔2018 کے مقابلے میں بہتری آئی ہے۔
- مجموعی داخلے کا تناسب 20۔2019 میں سال 19۔2018 کے مقابلے میں اپر پرائمری سطح پر بڑھ کر 89.7 فیصد  ، بنیادی سطح پر 97.8 فیصد ، سیکنڈری سطح پر 77.9 فیصد  اور ہائر سیکنڈری سطح پر 51.4 فیصد  ہوا ہے۔
- مجموعی داخلے کا تناسب  میں 13۔2012 اور 20۔2019 کے درمیان سیکنڈری سطح پر تقریباً 10 فیصد کی بہتری آئی ہے۔ سیکنڈری سطح پر جی ای آر 20۔2019 میں تقریباً 78 فیصد پر پہنچ گیا جبکہ 13۔2012 میں یہ 68.7 فیصد تھا۔
- مجموعی داخلے کا تناسب  میں 13۔2012 اور 20۔2019 کے درمیان ہائر سیکنڈری سطح پر 11 فیصد سے زیادہ کی بہتری آئی ہے۔ ہائر سیکنڈری سطح پر جی ای آر 20۔2019 میں 51.4 فیصد پر پہنچ گیا جبکہ 13۔2012 میں یہ 40.1 فیصد تھا۔
- سال 20۔2019 میں اسکولی تعلیم میں 96.87 لاکھ اساتذہ مقرر تھے۔ یہ تعداد 19۔2018 کے مقابلے میں تقریباً 2.57 لاکھ زیادہ ہے۔
- شاگرد استاد تناسب  میں اسکولی تعلیم کی تمام سطحوں پر بہتری آئی ہے۔
- سال 20۔2019 میں پرائمری کے لئے پی ٹی آر 26.5 ہوا۔ اپر پرائمری اور سیکنڈری کے لئے پی ٹی آر 18.5 اور ہائر سیکنڈری کے لئے پی ٹی آر 26.1 ہوا ہے۔
- سال 20۔2019 میں پرائمری کے لئے پی ٹی آر 26.5 ہوا جبکہ 13۔2012 میں یہ 34.0 تھا۔ 20۔2019 میں اپر پرائمری کے لئے پی ٹی آر 18.5 ہوا جبکہ 13۔2012 میں یہ 23.1 تھا۔
- سال 20۔2019 میں سیکنڈری کے لئے پی ٹی آر 18.5 ہوا جبکہ سال 13۔2012 میں یہ 29.9 تھا۔
- سال 20۔2019 میں ہائر سیکنڈری کے لئے پی ٹی آر 26.1 ہوا جبکہ سال 13۔2012 میں یہ 39.2 تھا۔
- معذور افراد کے لئے سبھی کی تعلیم تک رسائی کو یقینی بنانے کے لئے پوری کوششیں کی گئی ہیں، جس سے 19۔2018 کے مقابلے میں دویانگ طلبا کے داخلے میں 6.52 فیصد کا اضافہ ہوا ہے۔
- سال 20۔2019 میں پرائمری سے ہائر سکینڈری تک لڑکیوں کے داخلے 12.08 کروڑ سے زیادہ ہیں جو کہ سال 19۔2018 کے مقابلے میں 14.08 لاکھ زیادہ ہے۔
- لڑکیوں کا مجموعی داخلے کا تناسب 20۔2019 میں سال 19۔2018 کے مقابلے میں اپر پرائمری سطح پر بڑھ کر 90.5 فیصد ، بنیادی سطح پر 98.7 فیصد ، سیکنڈری سطح پر 77.8 فیصد  اور ہائر سیکنڈری سطح پر 52.4 فیصد  ہوا ہے۔
- لڑکیوں کے داخلے کے تناسب میں 13۔2012 اور 20۔2019 کے درمیان ہائر سیکنڈری سطح پر 13 فیصد کا اضافہ ہوا ہے۔ سا؛ 13۔2012 میں یہ 39.4 فیصد تھا جو کہ 20۔2019 میں 52.4 ہوگیا ہے۔ یہ اضافہ لڑکوں کے مقابلے میں زیادہ ہے۔ ہائر سکینڈری سطح پر لڑکوں کا جی ای آر 20۔2019 میں 50.5 فیصد ہے جو کہ 13۔2012 میں 40.8 فیصد تھا۔
- سال 13۔2012 اور 20۔2019 کے درمیان سیکنڈری اور ہائر سیکنڈری دونوں سطحوں پر لڑکیوں کے جی ای آر میں لڑکوں کے مقابلے زیادہ اضافہ ہوا ہے
- سیکنڈری سطح پر لڑکیوں خے جی ای آر میں 20۔2019 میں 9.6 فیصد کا اضافہ ہوا جس سے یہ بڑھ کر 77.8 فیصد ہوگیا جبکہ 13۔2012 میں یہ 68.2 فیصد تھا۔
- بھارت میں 20۔2019 میں 80 فیصد سے زیادہ اسکولوں میں کام کرنے والی بجلی ہے جو کہ گزشتہ سال 19۔2018 کے مقابلے میں 6 فیصد زیادہ ہے۔ کام کمپیوٹروں والے اسکولوں کی تعداد 20۔2019 میں بڑھ کر 5.2 لاکھ ہوگئی جبکہ 19۔2018 میں یہ 4.7 لاکھ تھی۔
- انٹرنیٹ سہولت والے اسکولوں کی تعداد 19۔2018 میں 2.9 لاکھ تھی جو کہ 20۔2019 میں بڑھ کر 3.36 لاکھ ہوگئی۔
- سال 20۔2019 میں بھارت میں ہاتھ دھونے کی سہولت والے اسکول 90 فیصد سے زیادہ ہیں جبکہ سال 13۔2012 میں محض 36.3 فیصد تھے۔
- سال 20۔2019 میں 82 فیصد سے زیادہ اسکولوں میں طلبا کی طبی جانچ کرائی گئی جو کہ سال 19۔2018 کے مقابلے میں 4 فیصد زیادہ ہے۔ جبکہ سال 13۔2012 میں تقریباً 61.1 فیصد اسکولوں میں ہی طبی جانچ کرائی گئی۔
- بھارت میں 20۔2019 میں 84 فیصد سے زیادہ اسکولوں میں لائبریری / ریڈنگ روم/ ریڈنگ کارنر تھے جو کہ گزشتہ سال کے مقابلے میں تقریباً 4 فیصد زیادہ ہیں جبکہ 13۔2012 میں تقریباً 69.2 فیصد اسکولوں میں لائبریری / ریڈنگ روم/ ریڈنگ کارنر تھے۔
تفصیلات کے لئے دیکھیں لنک:
https://www.education.gov.in/hi/statistics-new?shs%20term%20node%20tid%20depth%20=394&Apply=Apply
۔۔۔۔۔۔۔۔۔۔۔
ش ح۔ا گ۔ن ا۔
U-6097
(Visitor Counter : 232